Microsoft Office

Microsoft Office a l'é la serie 'd programa dla produtività përsonal ëd Microsoft. A-i é sia për Windows che për Macintosh.

Microsoft Office a l'ha ij programa 'd Word (editor ëd test), Excel (papé 'd cont), Power point (për fé 'd presentassion), Publisher (për fé 'd volantin, bijet ëd presentassion e sit dl'Aragnà). Access (base ëd dàit), Outlook (gestion ëd la pòsta e ëd l'adressari), OneNote (nòte), Visio (gràfica).

La serie Microsoft Office a l'é pa nàita coma n'ùnich prodòt, ma a l'é l'arzultà ëd l'union dij sìngoj prpgrala che a la fòrmo. Le prime version ëd Word e d'Excel an efet a j'ero 'd programa motobin diferent ëdcò coma antërfassa për l'utent.
Savèj dovré ant la giusta manera Office a peul esse franch amportant an vàire tipo 'd travàj.
Për lòn Microsoft a l'ha creà 'd certificassion për mostré se na përson-a a l'ha o a l'ha pa d'abilità (Microsoft Office Specialist).

A l'é dròlo armarché che Microsoft Office a l'é un dij prodòt pì amportant ëd Microsoft ma a l'é 'dcò un dij motiv dël sucess ëd l'asienda rival Macintosh. An pì a venta dì che 'l progèt Windows a l'é nassù për dé a Word e Excel n'antërfassa gràfica sël DOS.

L'instalassion ëd vàire version d'Office as peul fesse mersì a la lògica Last In First Out, lolì për tuti ij sistema operativ (Windows, Linux, Mac) anté che as veulo buté pì version d'Office. Për esempi, an vorend dovré Office 2003 e 2007, a ventrà anans instalé la version 2003 antramentre che për gavé a venta dësinstalé anans ël 2007 o la version pì neuva.

L'aversari pì fòrt d'Office a l'é la serie, a sorgiss duverta, OpenOffice. Costa-sì a l'é n'antërfassa pa tròp diferenta da le veje version ëd Microsoft Office (la version 2007 ëd Microsoft a l'é motobin diferenta e arnovà) e 'd fonsion ch'a son squasi le mideme, con an pì ël vantagi d'ësse un programa lìber e a gratis.

Categorìa:Informàtica